LV Eiropas Savienības Oficiālais Vēstnesis C 309/13

Pieteikuma publikācija saskaņā ar 6. panta 2. punktu Padomes Regulā (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību

2010/C 309/07

Šī publikācija dod tiesības izteikt iebildumus pret pieteikumu atbilstīgi Padomes Regulas (EK) Nr. 510/2006 (1) 7. pantam. Komisijai jāsaņem paziņojumi par iebildumiem sešu mēnešu laikā no šīs publikācijas dienas.

VIENOTS DOKUMENTS

PADOMES REGULA (EK) Nr. 510/2006

“GÖTTINGER STRACKE”

EK-Nr.: DE-PGI-0005-0703-17.06.2008

AĢIN ( X ) ACVN ( )

1. Nosaukums:

“Göttinger Stracke”

2. Dalībvalsts vai trešā valsts:

Vācija

3. Lauksaimniecības vai pārtikas produkta apraksts:

3.1. Produkta veids:

1.2. grupa. Gaļas produkti (termiski apstrādāti, sālīti, kūpināti u. c.)

3.2. Produkta apraksts, uz kuru attiecas nosaukums (1):

Göttinger Stracke ir vītināta termiski neapstrādāta desa, ko gatavo no cūkgaļas un kas savā būtībā pēc konsistences un krāsas atbilst desai Mettwurst. To gatavo no tikko kautu cūku gaļas. Lai iegūtu optimālu kvalitāti, vispiemērotākā ir nobriedušu un ilgāk barotu cūku gaļa – smagie un ilgāk barotie kastrētie kuiļi un sivēnmātes. Izmantotās sivēnmāšu un kastrēto kuiļu gaļas daļai jābūt vismaz 65 %, turklāt sivēnmāšu gaļas daļai nebūtu jāpārsniedz 40 %. Kastrēto kuiļu gaļas daļai atbilstoši būtu jābūt 25 %. Borgschweine ir kastrēti vīriešu kārtas dzīvnieki. Lai pagatavotu Göttinger Stracke, kastrēta kuiļa vai sivēnmātes liemenim jāsver 150 kg. Tad kastrētie kuiļi un sivēnmātes ir vismaz vienu gadu vecas. Šī cūkgaļa, kas iegūta no nobriedušākām un ilgāk barotām cūkām, pārstrādē kopumā ir robustāka un stingrāka. Tāpēc tā ir īpaši piemērota Göttinger Stracke ražošanai. Taču Göttinger Stracke ražošanā var izmantot arī jauncūku gaļu. Izmantotās jauncūku gaļas daļa nedrīkst pārsniegt 30–35 %. Göttinger Stracke ražošanā izmanto liemeņu augstvērtīgākās daļas, respektīvi, plecus, šķiņķus un vēdergabalus. Šiem gabaliem ir pārstrādei ļoti piemērota struktūra, kas tāpēc gatavajam izstrādājumam Göttinger Stracke piešķir īpašu izskatu griezuma vietā. Gaļasmašīnā sasmalcinātajai gaļai uzmanīgi piejauc garšvielas (piparus, koriandru, muskatriekstu, ķiplokus), eventuāli arī rumu un nedaudz cukuru (dekstrozi, saharozi), ierauga kultūras ar pievienotiem raugiem un nitrītsāli. Pēc nogatavināšanas desai ir pusmīksta konsistence, un tā ir pietiekami stingra, lai to varētu griezt. Desai ir rupjgraudaina struktūra, un tā ir piesātināti sarkanā krāsā. Göttinger Stracke nav skābena garša, desa ir gaļīga un aromātiska ar piparainu nokrāsu. Göttinger Stracke desai ir cilindriskas stangas forma, parasti izmanto dažāda garuma zarnu apvalkus, kuru diametrs ir 40–60 mm.

Göttinger Stracke ir īpaši sausa desa. Tā ir izžuvusi vismaz līdz 35 % no sākotnējā izstrādājuma masas, un tās mitruma saturs ir aw 0,88 vai mazāk. 100 g desas satur 28 g tauku, 11,5 g no tiem ir piesātinātās taukskābes. Enerģētiskā vērtība 356 kcal, resp., 1 478 kJ, olbaltumvielu saturs (g) 25, ogļhidrāti (g) <1, no tiem cukurs (g) < 0,5, balastvielas <1 un nātrija saturs 1,6 g.

Göttinger Stracke desa no Göttinger Feldkieker desas atšķiras pēc formas, diametra un svara. Göttinger Stracke desai ir līdzens un nemainīgs diametrs, turpretī Feldkieker desai diametrs tās garumā ir atšķirīgs. Tāpēc desas nogatavošanās laiks, respektīvi, garša, ir atšķirīga.

3.3. Izejvielas (tikai pārstrādātiem produktiem):

Göttinger Stracke desu gatavo galvenokārt no sausākas un stingrākas vecāku cūku gaļas. Jāizmanto vismaz 65 % vecāku cūku gaļa. Šādai gaļai ir īpaša tauku kvalitāte, ko nodrošina īpaša barošana. Šā iemesla dēļ Göttinger Stracke desas gatavināšanas laikā iespējams novērst oksidācijas izraisītas izmaiņas. Tāpēc desa arī nesasmok.

3.4. Dzīvnieku barība (tikai dzīvnieku izcelsmes produktiem):

—

3.5. Īpaši ražošanas posmi, kas jāveic noteiktajā ģeogrāfiskajā apgabalā:

Viss ražošanas process.

3.6. Īpaši noteikumi griešanai, rīvēšanai, iepakošanai u.c.:

—

3.7. Īpaši noteikumi marķēšanai:

—

4. Precīza ģeogrāfiskā apgabala definīcija:

Getingenes (Göttingen) pilsētas apgabals.

5. Saikne ar ģeogrāfisko apgabalu:

5.1. Ģeogrāfiskā apgabala specifika:

Getingenes pilsēta un tās apkārtne ir tradicionāli slavena ar augsti attīstītām desu izstrādājumu gatavošanas prasmēm un metodēm. Par to, ka Göttinger Mettwurst bijusi ļoti iecienīta, liecina avoti pat no 18. gadsimta (sk. jo īpaši Dr. Günther Meinhardt, “Die ‚chute Ghöttinger Wurst‘ – eine geschichtliche Dokumentation über die ‚Echte Göttinger Wurst‘ ” un citus pierādījumus, piemēram, valsts ministra von Münchhausen1760. gada 25. martaGöttinger Mettwurst pieprasījumu; vēstules oriģināls atrodas Getingenes pilsētas arhīvā).

Göttinger Stracke desu vismaz jau kopš 1980. gada lielā daudzumā ražo Getingenes pilsētā un ar šo nosaukumu realizē visā reģionā.

5.2. Produkta specifika:

Göttinger Stracke desa pilsētā un Getingenes reģionā ir ļoti labi zināma, un patērētāji to kā reģionālo desu šķirni ir ļoti iecienījuši.

2005. gadā 83 % reprezentatīvi izvēlēti desu patērētāji, kas Getingenes apriņķī nodzīvojuši vismaz piecus gadus, zināja Göttinger Stracke desu. Turklāt aptauja liecināja arī par to, ka Göttinger Stracke desa patērētājiem no Getingenes reģiona nozīmē sevišķu Mettwurst produktu, kura raksturīgā īpašā garša un izskats, kā arī īpašā konsistence dara to atšķirīgu no citiem reģiona Mettwurst izstrādājumiem. Uz jautājumu, ar ko Göttinger Stracke desa atšķiras no citiem Mettwurst izstrādājumiem, aptaujātie patērētāji atbildēja, ka tā ir desas tievā garenā forma, kā arī stingrā konsistence, salīdzinot ar citiem Mettwurst izstrādājumiem. Turklāt patērētājiem bija arī jāpasaka, cik lielā mērā noteikti izteikumi attiektos arī uz Göttinger Stracke. Kā jau bija paredzams, aptaujātie patērētāji ar jēdzienu Göttinger Stracke visbiežāk saistīja jēdzienu Mettwurst (88,1 %). Par īpašām pazīmēm tika uzskatīts arī izskats un konsistence. Tā, piemēram, 10,7 % minēja, ka Göttinger Stracke desa ir “gara”. Tādas pazīmes kā “cie-ta”/“sting-ra” minēja 10,3 % aptaujāto patērētāju. 8,7 % aptaujāto patērētāju ar desu saistīja pazīmi “tieva”. 7,5 % aptaujāto patērētāju ar desu saistīja pazīmi “vītināta”. To, ka Göttinger Stracke desai ir “laba garša”, norādīja 5,1 % aptaujāto patērētāju. Tikai 1,6 % aptaujāto patērētāju uzskatīja, ka Göttinger Stracke desa ir līdzīga Feldkieker desai.

Par Göttinger Stracke īpašo novērtējumu liecina arī aptaujāto personu vidējais apstiprinājums vai noliegums par 14 sagatavotiem izteikumiem attiecībā uz Göttinger Stracke tēlu. Jo īpaši samērā daudz apstiprinājumu bija izteikumiem “tipiska Getingenes reģiona Mettwurst”, kā arī nelielais apstiprinājumu skaits izteikumam “Mettwurst, kura nav īpaši tradicionāla”.

Apkopojot izpētes rezultātus, var secināt, ka aptaujātie patērētāji Göttinger Stracke desā redz produktu, kas īpaši saistīts ar Getingenes reģionu.

Empīriskā izpēte kopumā apliecina, ka Göttinger Stracke desa ir reģionā labi zināms Mettwurst izstrādājums ar labu reputāciju (sk. profesora Dr. Andreasa Šarfa (Andreas Scharf) 2005. gada 18. marta zinātnisko atzinumu “Göttinger Stracke” – Bekanntheit und regionales Ansehen, Ergebnisse einer empirischen Untersuchung).

5.3. Saikne starp ģeogrāfisko apgabalu un produkta kvalitāti vai īpašībām (ACVN) vai produkta īpašo kvalitāti, reputāciju vai citām īpašībām (AĢIN):

Göttinger Stracke labā reputācija saistīta ar to, ka tas ir reģionāls tradicionāls izstrādājums. Par to, ka izstrādājuma labo slavu veicinājis fakts, ka tas ir reģionāls izstrādājums, liecina arī iepriekš minētā izpēte. Šī izpēte apstiprina, ka no patērētāja viedokļa Göttinger Stracke ir tipisks, bet arī īpašs Getingenes reģiona Mettwurst izstrādājums.

Atsauce uz specifikācijas publikāciju:

(Padomes Regulas (EK) Nr. 510/2006 5. panta 7. punkts)

Markenblatt, 32. sēj., 10.8.2007., 7a-aa daļa, 14628. lpp.

(http://publikationen.dpma.de/DPMApublikationen/dld_gd_file.do?id=83)

(1) OV L 93, 31.3.2006., 12. lpp.